D amecwar si Sṭif ar Tubiret, maca s taḍsa, acmumeḥ akk d usirem..akka i yelḥa mass Xaled akken ad d-yeṭṭef idrimen n twizi s ɣur uselway n Umussu i Timanit n Tmurt n Yiqbayliyen.
Ɣas zrin wussan n teqseḥ i d-yuten tama n At Yeela deg unẓul n Tmurt n Ferḥat At Seid, lḥir dima yecɣeb imeɣnasen n Umussu n Timanit ladɣa aselway n useqqamu n At Yeela akked uqerru n M A K mass Bueziz ur nethedden aamma wwḍen yidrimen ar yimesdurar n twaɣit.
Mass Yunsi Lmulud yenna-d d akken » imeṭṭi yeɣli-d deg ussan-agi imi ɣas nexdem ayen nezmer, neqqar drus acku ur uklalen ara Yiqbayliyen tudert n ddel » ikemmel mass Lmulud deg wawal-is : idrimen i d-yettunefken d anagi ɣef Teqbaylit i d-yeǧǧan tiwizi , tirugza ,nnif akked tiqqermi; xas ur nessawaḍ ara ad d-nḥaz wid yenxessen akk, numen s tidet i ɣef nteddu ara ɣ-yessiwḍen ar lmerɣub imi tiɣri-nneɣ d tiɣri n tdukli »
Aselway n useqqamu n At Yeela akked umaray-is mass Xaled snemmren aṭas tawacult n M A K u gren tiɣri i Unabaḍ Ueḍil Aqbayli akken ad kemmlen deg ubrid n uzref n timanit acku adabu-yagi amesbaṭli n Lezzayer ixdem-itent akk ladɣa tikkelt-a yekkes i Yiqbayliyen allalen akken ad qablen ayen i d-yefka yigenni.
kab_Latn kab_Latn kab_Latn kab_Latn